हालसम्म उहाँले सयौंँ भवन, मठमन्दिर आदिको डिजाइन गरिसक्नुभएको छ । अहिले पनि उहाँले डिजाइनको कामलाई निरन्तरता दिँदै आउनुभएको छ । उहाँले सिंहदरबारपछि नेपालमा नै तेस्रो पटक सन् १९९५ मा डा प्रकाशचन्द्र लोहनी अर्थमन्त्री हुँदा कम्प्युटर भित्र्याउनुभएको थियो, जुन राजपत्रमा समेत उल्लेख छ । नेपाली आधुनिक कलाबारे लैनसिंह बाङ्देलसँग सिक्नुभएका रिमाल हाल नेपाल कला परिषद्का महासचिव हुनुहुन्छ । इञ्जिनीयरिङ, वास्तुकला र चित्रकलाका विधामा पोख्त रिमाल नेपालका विभिन्न जातिका परम्परागत गरगहनाको अध्ययन नभएकामा भने चिन्तित हुनुहुन्छ । -मीना घोरसाइने (रासस)
